उल्‍लेखनीय है कि दिल्‍ली और गोवा की चुनावी असफलता के बाद अपनी ही गढ़ दिल्‍ली में एमसीडी चुनावों में आप को करारी शिकस्‍त का सामना करना पड़ा. पिछले 10 वर्षों से सत्‍ता में काबिज बीजेपी ने एमसीडी चुनावों में दो-तिहाई बहुमत से कामयाबी हासिल की. नतीजों के बाद से ही आप के भीतर इस्‍तीफों का दौर शुरू होने के बाद असंतोष की सुगबुगाहट देखने को मिली है. उसी की ताजा कड़ी में आप नेता आम आदमी पार्टी (आप) के नेता कुमार विश्वास ने शुक्रवार को कहा कि पार्टी के पास नेतृत्व में बदलाव का विकल्प खुला हुआ है, क्योंकि जब 'लोगों के बीच हमें लेकर एक अविश्वास है, ऐसे में अपनी हार का इल्जाम पूरी तरह इलेक्ट्रॉनिक वोटिंग मशीन (ईवीएम) पर लगाना गलत है.' दिल्ली के मुख्यमंत्री तथा पार्टी के संस्थापक अरविंद केजरीवाल के नजदीकी माने जाने वाले कुमार विश्वास ने एक न्‍यूज चैनल से बातचीत में कहा कि आप को 23 अप्रैल को दिल्ली नगर निगम चुनाव में मिली हार पर 'आत्ममंथन' करने की जरूरत है.